# data[].attributes.headline
วัดเกาะหงษ์ ต.ตะเคียนเลื่อน อ.เมืองนครสวรรค์ จ.นครสวรรค์

# data[].attributes.subject
วัดเกาะหงษ์ ต.ตะเคียนเลื่อน อ.เมืองนครสวรรค์ จ.นครสวรรค์

# data[].attributes.headline
ประวัติวัดเกาะหงษ์

# data[].attributes.subject
ประวัติวัดเกาะหงษ์

# data[].attributes.body
ร่องรอยมอญที่วัดเกาะหงษ์ จังหวัดนครสวรรค์
...........................................

วัดเกาะหงษ์ สร้างขึ้นมาตั้งแต่ปี พ.ศ.2300 ในสมัยอยุธยาตอนปลาย เดิมมีนามว่า "วัดเกาะ" ได้เติมคำว่า "หงษ์" เป็นวัดเกาะหงษ์ในราวปี พ.ศ.2485 แต่เดิมบริเวณที่ตั้งวัดเข้าใจว่าคงจะมีลักษณะเป็นเกาะ

จึงได้ขนานนามวัดอย่างนั้น ได้รับพระราชทานวิสุงคามสีมา ครั้งหลังเมื่อวันที่ 31 กรกฎาคม 2494 เขตวิสุงคามสีมากว้าง 40 เมตร ยาว 80 เมตร ในบริเวณวัดมีวิหารเก่าแก่ซึ่งถูกทิ้งร้าง มีการค้นพบภาพจิตรกรรมฝาผนังรูปเทวดา ซึ่งอยู่ใต้ปูนฉาบผนังซึ่งกะเทาะร่วงลงไป ซึ่งลักษณะจิตรกรรมเป็นจิตรกรรมที่ทำขึ้นในสมัยอยุธยาตอนปลาย - ต้นรัตนโกสินทร์

วัดเกาะหงษ์เป็นวัดเก่าแก่อายุกว่า 200 ปี ตั้งอยู่ริมฝั่งตะวันตกของแม่น้ำเจ้าพระยา บริเวณชุมชนบ้านเกาะหงษ์ ต.ตะเคียนเลื่อน อ.เมือง จ.นครสวรรค์ อยู่ห่างจากตัวเมืองนครสวรรคืประมาณ 10 กิโลเมตร ตามประวัติชุมชนเดิมนั้นเป็นชุมชนมอญ เมื่อประมาณพ.ศ. 2336 ภายในบริเวณวัดมีพระวิหารที่มีลักษณะศิลปะสมัยอยุธยาตอนปลาย มีลักษณะพิเศษคือปรากฏรอยพระพุทธบาทจำลอง 3 รอยที่ผนังด้านหลังวิหาร

ร่องรอยมอญที่ยังปรากฏอยู่นั้นนอกจากเรื่องเล่าว่าเคยเป็นชุมชนมอญแล้ว เพื่อระลึกถึงความเป็นมอญก็คือเสาหงส์ด้านหน้าวิหาร ประกอบกับหงษ์ไม้แกะสลักเดิมที่ทางวัดเก็บรักษาไว้อย่างดี รวมทั้งพระพุทธรูปหินอ่อนศิลปะมอญที่เป็นมรดกคู่วัดและชุมชน  ถึงแม้ว่าปัจจุบันจะไม่ปรากฏคนมอญหลงเหลืออยู่แล้วก็ตาม  สันนิษฐานว่าชุมชนมอญบริเวณวัดเกาะหงษ์แห่งนี้ น่าจะอพยพเคลื่อนย้ายมาจากแถบปากเกร็ดและสามโคก ซึ่งมักล่องเรือขึ้นไปค้าขายเครื่องปั้นดินเผาจนถึงจังหวัดนครสวรรค์ เมื่อขายเรื่องปั้นดินเผาหมด ก็ตัดสินใจลงหลักปักฐาน จอดเรือเลือกทำเลเพาะปลูก ทำนาทำไร่ ดังมีชุมชนมอญกระจายอยู่ในเขต วัดตะเคียนเลื่อน อำเภอเมือง วัดบางมะฝ่อ  อำเภอโกรกพระ และ วัดบ้านบน วัดหางน้ำหนองแขม อำเภอพยุหคีรี เป็นต้นที่มา(รามัญคดี)

แอดมิน 3
____________________

ข้อมูลอ้างอิง
องค์ บรรจุน ชุมชนมอญในประเทศไทย - บ้านมอญ จ.นครสวรรค์ http://www.openbase.in.th/node/9813
ประวัติวัดเกาะหงส์ http://www.holidaythai.com/Thailand-Attractions-420
lovethailand.com

# data[].attributes.headline
ด้านศิลปะจิตรกรรม

# data[].attributes.subject
ด้านศิลปะจิตรกรรม

# data[].attributes.body
ภาพจิตรกรรมฝาผนังภายในวิหาร เป็นรูปเทพชุมนุมฝีมือช่างหลวง
อาคารเสนาสนะที่สำคัญ ได้แก่ วิหารศิลปะอยุธยาตอนปลายถึงรัตนโกสินทร์ตอนต้น ภายในมีภาพจิตรกรรมฝาผนังรูปเทพชุมชนหลายองค์ วาดต่อเนื่องกันไปแบบงานจิตรกรรมสมัยอุยธยา มีรอยพระพุทธบาทจำลองปรากฏอยู่บนฝาผนัง มีจิตรกรรมไทยบนสมุดข่อยภาษามอญ มีภาพประกอบและลงรักปิดทอง ศาลาการเปรียญ กว้าง 24 เมตร ยาว 28 เมตร สร้างเมื่อ พ.ศ. 2502 และกุฏิสงฆ์ จำนวน 8 หลัง นอกจากนั้นยังพบโครงกระดูกมนุษย์ มีอายุ 2,000 ปีมาแล้ว เนื่องจากพบเครื่องใช้และเครื่องแต่งกาย เช่น ขวานฟ้า กำไรหิน เป็นต้น
รูป ราชภัฏนครสวรรค์

# data[].attributes.headline
พระสังกัจจายน์ วัดเกาะหงษ์

# data[].attributes.subject
พระสังกัจจายน์ วัดเกาะหงษ์

# data[].attributes.body
ในการเสด็จประพาสต้นในพระบาทสมเด็จพระจุลจอมเกล้าเจ้าอยู่หัว รัชกาลที่ 5 ครั้งนั้น ทรงแวะขึ้นวัดเกาะหงษ์ กราบ
นมัสการพระประธานในอุโบสถ ได้ทรงพบพระสังกัจจายน์แบบยืนมือกุมท้อง พระองค์ทรงพอพระทัยเป็นอันมาก ด้วยเห็นว่าพุทธลักษณะที่แปลกและงดงามต้องพระทัย จึงขออัญเชิญไปจากเจ้าอาวาสวัดเกาะหงษ์ แต่ก็ไม่ได้ขอเปล่าด้วยพระราชทานพระราชทรัพย์ไว้ให้สร้างขึ้นใหม่เป็นจำนวนเงิน 1 ชั่ง (80 บาท) ปัจจุบันพระสังกัจจายน์ที่สร้างขึ้น
ใหม่นั้นยังคงประดิษฐานอยู่ภายในอุโบสถวัดเกาะหงษ์จนถึง
ทุกวันนี้
ที่มา fb:รามัญคดี

# data[].attributes.headline
การเสด็จประพาสต้นของ ร.5

# data[].attributes.subject
การเสด็จประพาสต้นของ ร.5

# data[].attributes.body
"วัดบ้านเกาะ" หรือวัดเกาะหงษ์" ตั้งอยู่ในอ.เมือง ในการเสด็จประพาสต้นทางเหนือของ "พระพุทธเจ้าหลวง" ได้เสด็จผ่านมาถึง "วัดบ้านเกาะ" หรือวัดเกาะหงษ์ เมื่อวันที่ ๑๒ สิงหาคม พ.ศ.  ๒๔๔๙ ( ร.ศ.๑๒๕) พระองค์นมัสการพระประธานในโบสถ์ และนมัสการ "หลวงปู่กัน" ซึ่งเป็นสมภารวัดในขณะนั้น โดยภายในพระอุโบสถ พระองค์ทรงเห็น "พระสังกัจจายน์" ยืนมือกุมท้อง  ทรงพอพระทัยเป็นอันมาก จึงขอเชิญพระกัจจายน์ไป แล้วพระราชทานพระราชทรัพย์จำนวน ๑ ชั่ง (๘๐ บาท) เพื่อให้จัดสร้างขึ้นใหม่แทนซึ่งก็คือองค์ที่เห็นอยู่ในปัจจุบัน

ความอัศจรรย์อีกอย่างหนึ่งของวัดแห่งนี้ก็คือการรักษาโรคด้วยวิธี "เหยียบฉ่า" โดยหมอจะนำเท้าจุ่มสมุนไพร แล้วนำไปเหยียบแผ่นเหล็กที่กำลังเผาไฟจนร้อนจัด   ขณะเหยียบเหล็กจะเกิดเปลวไฟลุกท่วมเท้าเสียงดัง "ฉ่า" จากนั้นก็นำมาเหยียบให้ผู้ป่วยบริเวณที่มีการเจ็บป่วย ซึ่งนับว่าเป็นการรักษาโรคแบบโบราณที่มีความอัศจรรย์มาก  ตามตำนานกล่าวว่าสืบทอดกันมากกว่าร้อยปี

ซึ่งภายในบริเวณวัดเกาะหงษ์ มีจุดสำคัญต่างๆในการตามรอยเสด็จประพาสต้น ดังนี้ ชมโบสถ์เก่าอายุกว่า ๒๐๐ ปี กราบพระสังกัจจายน์ยืน ชมการเหยียบฉ่า รักษาโรคอัมฤกษ์อัมพาต  กราบหลวงพ่อกัน หลวงพ่ออินทร์ยอดเกจิอาจารย์ในอดีต
ที่มา หอวัฒนธรรม